Document ID: 32006R1241

KOMISIJAS REGULA (EK) Nr. 1241/2006
(2006. gada 17. augusts),
ar ko groza Regulu (EK) Nr. 929/2006 attiecībā uz pieejamiem daudzumiem, par kuriem var iesniegt importa atļauju pieteikumus par dažiem mājputnu gaļas produktiem laikposmam no 2006. gada 1. oktobra līdz 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (1),
ņemot vērā Komisijas 1996. gada 28. jūnija Regulu (EK) Nr. 1251/96 ar ko atklāj tarifu kvotas mājputnu gaļas un albumīna nozarē un paredz to pārvaldību (2), un jo īpaši tās 5. panta 5. punktu,
tā kā:
(1)
Saskaņā ar Nolīgumu vēstuļu apmaiņas veidā starp Eiropas Kopienu un Amerikas Savienotajām Valstīm atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam (3), kas apstiprināts ar Padomes Lēmumu 2006/333/EK (4), daudzumi, kas noteikti ar kvotām Regulā (EK) Nr. 1251/96, ir mainīti.
(2)
Tāpēc ir jāgroza Komisijas 2006. gada 22. jūnija Regula (EK) Nr. 929/2006, ar ko nosaka apmēru, kādā var pieņemt 2006. gada jūnijā iesniegtos dažu mājputnu un olu nozares produktu importa atļauju pieteikumus, saskaņā ar shēmām, kas ir paredzētas Regulās (EK) Nr. 593/2004 un (EK) Nr. 1251/96 (5), un daudzumi, kas pieejami laikposmam no 2006. gada 1. oktobra līdz 31. decembrim, proporcionāli jāpielāgo daudzumiem, kuri noteikti Regulas (EK) Nr. 1251/96 I pielikumā,
IR PIEŅĒMUSI ŠO REGULU.
1. pants
Regulas (EK) Nr. 929/2006 pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 17. augustā

Labels: 3
17